CELEX: 32022R0663
Language: et
Date: 2022-04-21 00:00:00
Title: Komisjoni rakendusmäärus (EL) 2022/663, 21. aprill 2022, millega muudetakse rakendusmäärust (EL) 2020/761 Paraguayst pärit kõrgekvaliteedilise veiseliha tariifikvoodi mahu osas

22.4.2022   
               
               
                  ET
               
               
                  Euroopa Liidu Teataja
               
               
                  L 121/9
               
            
         KOMISJONI RAKENDUSMÄÄRUS (EL) 2022/663,
         21. aprill 2022,
         millega muudetakse rakendusmäärust (EL) 2020/761 Paraguayst pärit kõrgekvaliteedilise veiseliha tariifikvoodi mahu osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 esimese lõigu punkti a,
         ning arvestades järgmist:
         
                     (1)
                  
                  
                     Komisjoni rakendusmääruses (EL) 2020/761 (2) on sätestatud impordi- ja eksporditariifikvootide haldamise eeskirjad impordi- ja ekspordilitsentside süsteemi alusel hallatavate põllumajandustoodete puhul ning sellega asendatakse ja tunnistatakse kehtetuks teatavad õigusaktid, millega need kvoodid avati, ning nähakse ette erieeskirjad.
                  
               
                     (2)
                  
                  
                     Pärast Suurbritannia ja Põhja-Iiri Ühendkuningriigi (edaspidi „Ühendkuningriik“) väljaastumist liidust teatasid liit ja Ühendkuningriik teistele Maailma Kaubandusorganisatsiooni (WTO) liikmetele, et nende praegune turulepääs jääb samaks, kuna liidu tariifikvoodid jaotatakse liidu ja Ühendkuningriigi vahel. Jaotamise metoodika ja EL 27 mahud on sätestatud Euroopa Parlamendi ja nõukogu määruses (EL) 2019/216 (3).
                  
               
                     (3)
                  
                  
                     Liidu WTO loendis mittesisalduvaid liidu tariifikvoote ei oleks aga pidanud jaotama.
                  
               
                     (4)
                  
                  
                     Värske, jahutatud või külmutatud kõrgekvaliteedilise veiseliha jaoks nõukogu määrusega (EÜ) nr 1149/2002 (4) avatud ja toote massina väljendatud imporditariifikvoot 1 000 tonni, mis ei kuulu liidu WTO loendisse, jaotati ekslikult määrusega (EL) 2019/216. Selle mahtu vähendati ekslikult alates 1. jaanuarist 2021.
                  
               
                     (5)
                  
                  
                     Euroopa Parlamendi ja nõukogu määrusega (EL) 2022/111 (5) muudeti määruse (EL) 2019/216 lisa A osa, jättes jaotatud kvootide loendist välja Paraguayst pärit värske, jahutatud või külmutatud kõrgekvaliteedilise veiseliha tariifikvooti käsitleva rea.
                  
               
                     (6)
                  
                  
                     Rakendusmääruses (EL) 2020/761 on vaja taastada järjekorranumbriga 09.4455 tähistatud, Paraguayst pärit kõrgekvaliteedilise veiseliha tariifikvoodi algne kogus.
                  
               
                     (7)
                  
                  
                     Seepärast tuleks rakendusmäärust (EL) 2020/761 vastavalt muuta.
                  
               
                     (8)
                  
                  
                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2020/761 VIII lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 347, 20.12.2013, lk 671.
         
            (2)  Komisjoni 17. detsembri 2019. aasta rakendusmäärus (EL) 2020/761, millega kehtestatakse Euroopa Parlamendi ja nõukogu määruste (EL) nr 1306/2013, (EL) nr 1308/2013 ja (EL) nr 510/2014 rakenduseeskirjad seoses tariifikvootide litsentside abil haldamise süsteemiga (ELT L 185, 12.6.2020, lk 24).
         
            (3)  Euroopa Parlamendi ja nõukogu 30. jaanuari 2019. aasta määrus (EL) 2019/216, milles käsitletakse liidu WTO loendis sisalduvate tariifikvootide jaotamist pärast Ühendkuningriigi väljaastumist liidust ja millega muudetakse nõukogu määrust (EÜ) nr 32/2000 (ELT L 38, 8.2.2019 lk 1).
         
            (4)  Nõukogu 27. juuni 2002. aasta määrus (EÜ) nr 1149/2002, millega avatakse autonoomne kvoot kõrge kvaliteediga veiseliha importimisel (EÜT L 170, 29.6.2002, lk 13).
         
            (5)  Euroopa Parlamendi ja nõukogu 25. jaanuari 2022. aasta määrus (EL) 2022/111, millega muudetakse määrust (EL) 2019/216 Paraguayst pärit kõrgekvaliteedilise veiseliha liidu tariifikvoodi osas (ELT L 19, 28.1.2022, lk 1).
      
      
         
            LISA
            Rakendusmääruse (EL) 2020/761 VIII lisas asendatakse järjekorranumbriga 09.4455 tähistatud tariifikvooti käsitlevas tabelis rida „Kogus kilogrammides“ järgmisega:
            
               
                           „Kogus kilogrammides
                           
                        
                        
                           1 000 000  kg (kondita liha)“